་མི་འཇུག་པ་
ལ་བཞི། གཞན་དོན་ལ་འཇུག་པའི་ཚེ་གནང་བ་ནོད་པ། ཞུགས་པ་ལས་བྱུང་བའི་
རྙེད་པ་བསྟབ་པ། བླ་མའི་སྤྱན་སྔར་གཞན་གྱི་བསྙེན་བཀུར་བདག་གིར་མི་བྱ་བ།
ལུས་ཀྱི་སྤྱོད་ལམ་ཆེས་གུས་པར་བྱེད་ཚུལ་ལོ། །ཞེས་བླ་མ་ལྔ་བཅུ་པའི་བསྡུས་པའི་
དོན་འདི་ཡང་དགེ་སློང་དྷརྨ་བྷ་དྲས་རང་གི་དྲན་པ་གསོ་ཕྱིར་བྲིས། །
ན་མོ་གུ་རུ་མཉྫུ་གྷོ་ཥཱ་ཡ། བློ་བཟང་རྡོ་རྗེ་འཆང་དབང་ཡབ་སྲས་དང་། །
དབྱེར་མེད་བླ་མ་ཡི་དམ་དཀོན་མཆོག་གསུམ། །གནས་གསུམ་མཁའ་འགྲོ་ཆོས་སྲུང་
ཚོགས་རྣམས་ལ། །གུས་པས་འདུད་དོ་རེ་འབྲས་དོན་ལྡན་མཛོད། །དྲི་མེད་དབང་
གིས་སྣོད་དུ་ལེགས་བྱས་ཤིང་། །ཟབ་ལམ་རིམ་གཉིས་བསྒྲུབ་པ་ལ་འབད་ཀྱང་། །
293

དམ་ཚིག་སྡོམ་པའི་བཅས་མཚམས་མ་བསྲུངས་ན། །མཆོག་མཐུན་དངོས་གྲུབ་ཅི་
ཡང་མི་འགྲུབ་པར། །གསུངས་ཕྱིར་གསང་སྔགས་རྡོ་རྗེ་ཐེག་པ་ཡི། །རྩ་བ་ཡན་ལག་
དམ་ཚིག་སྡོམ་པ་དང༌། །དེ་དང་འགལ་བའི་ལྟུང་བའི་རྣམ་གཞག་གི །ས་བཅད་
བསྡུས་དོན་རགས་པ་ཙམ་ཞིག་བཤད། །འདི་ལ་གཉིས། ཐོག་མར་དམ་ཚིག་དང་
སྡོམ་པ་ཇི་ལྟར་ཁས་བླངས་པའི་ཚུལ་དང་༌། ཁས་བླངས་པའི་སྡོམ་པ་དང་འགལ་བའི་
ལྟུང་བ་གཏན་ལ་དབབ་པའོ། ། དང་པོ་ལ་གཉིས། སྡོམ་པ་བསྒྲག་པ་བཤད་པ་
དང་། །སྡོམ་པ་གཟུང་བ་བཤད་པའོ། །དང་པོ་ལ་གཉིས། རིགས་ལྔ་སོ་སོའི་དམ་
ཚིག་དང༌། སྤྱིའི་དམ་ཚིག་གོ །དང་པོ་ལ་ལྔ། རྣམ་སྣང་གི་དམ་ཚིག་དང༌། མི་
བསྐྱོད་པའི་དམ་ཚིག་དང་། རིན་འབྱུང་གི་དམ་ཚིག་དང༌། འོད་དཔག་མེད་ཀྱི་དམ་
ཚིག་དང༌། དོན་ཡོང་གྲུབ་པའི་དམ་ཚིག་གོ ། དང་པོ་རྣམ་སྣང་གི་དམ་ཚིག་ནི།
སངས་རྒྱས་ཆོས་དང་དགེ་འདུན་ཏེ། །དགོན་མཆོག་གསུམ་ལས་སྐྱབས་སུ་སོང༌། །
འདི་ནི་སངས་རྒྱས་ རིགས་ དག་པའི། ། དམ་ཚིག་བརྟན་པར་གྱུར་བའོ། ། ཞེས་
པའོ། །གཉིས་པ་མི་བསྐྱོད་པའི་དམ་ཚིག་ནི། རྡོ་རྗེ་དྲིལ་བུ་ཕྱག་རྒྱ་ཡང་། །བློ་ཆེན་
གྱིས་ནི་བཟུང་བར་གྱིས། །བྱང་ཆུབ་སེམས་གང་དེ་རྡོ་རྗེ། །ཤེས་རབ་དྲིལ་བུ་ཞེས་
བཤད་དོ། །སློབ་དཔོན་དག་ཀྱང་བཟུང་བར་བྱ། །བླ་མ་སངས་རྒྱས་ཀུན་དང་
མཉམ། །འདི་ནི་རྡོ་རྗེའི་རིགས་དག་པའི། །སྡོམ་པ་དམ་ཚིག་ཡིན་པར་གསུངས། །
ཞེས་པའོ། །གསུམ་པ་རིན་འབྱུང་གི་དམ་ཚིག་ནི། རིན་ཆེན་རིགས་མཆོག་ཆེན་པོ་
ལ། །ཉིན་དང་མཚན་མོ་ལན་གསུམ་དུ། །ཟང་ཟིང་མི་འཇིགས་ཆོས་དང་བྱམས། །
སྦྱིན་པ་རྣམ་བཞི་རྟག་ཏུ་སྦྱིན། །ཞེས་པའོ། །བཞི་པ་འོད་དཔག་མེད་ཀྱི་དམ་ཚིག་
ནི། ཕྱི་དང་གསང་བ་ཐེག་པ་གསུམ། །དམ་ཆོས་ཁྱོད་ཀྱིས་གཟུང་བར་བྱ། །འདི་
ནི་པདྨའི་རིགས་དག་པའི། །དམ་ཚིག་སྡོམ་པ་ཡིན་པར་གསུངས། །ཞེས་པའོ། །ལྔ་
པ་དོན་ཡོད་གྲུབ་པའི་དམ་ཚིག་ནི། ལས་ཀྱི་རིགས་མཆོག་ཆེན་པོ་ལ། །སྡོམ་པ་
ཐམས་ཅད་ལྡན་པར་ནི། །ཡང་དག་ཉིད་དུ་གཟུང་པར་གྱིས། །མཆོད་པའི་ལས་
ཀྱང་ཅི་ནུས་བྱ། །ཞེས་པའོ། །གཉིས་པ་རིགས་ལྔ་སྤྱིའི་དམ་ཚིག་ལ་གསུམ། རྩ་
294

བའི་དམ་ཚིག་དང་། ཡན་ལག་གི་དམ་ཚིག་དང༌་། དོན་བསྡུ་བའོ། ། དང་པོ་རྩ་
བའི་དམ་ཚིག་ནི། དེ་ལས་གཞན་པ་བཅུ་བཞི་ནི། ། ཕས་ཕམ་པར་ནི་རབ་ ཏུ་
བཤད། །སྤང་ཞིང་དོར་བར་མི་བྱ་སྟེ། །རྩ་བའི་ལྟུང་བ་ཞེས་བཤད་དོ། །ཉིན་དང་
མཚན་མོ་ལན་གསུམ་དུ། །ཉིན་རེ་ཞིང་ནི་བཟླ་བར་བྱ། །གང་ཚེ་ཉམས་གྱུར་རྣལ་
འབྱོར་པ། །ཁ་ན་མ་མཐོ་སྦོམ་པོར་འགྱུར། །ཞེས་པའོ། །གཉིས་པ་ཡན་ལག་གི་
དམ་ཚིག་ལ་གསུམ། སྤོང་བའི་དམ་ཚིག་དང༌། བསྟེན་པའི་དམ་ཚིག་དང་། སྤོང་
བའི་དམ་ཚིག་གཞན་བསྟན་པའོ། །དང་པོ་སྤོང་བའི་དམ་ཚིག་ནི། ཁྱོད་ཀྱིས་སྲོག་
ཆགས་གསད་མི་བྱ། །མ་བྱིན་པར་ཡང་མི་བླང་ངོ་། །འདོད་པ་ལོག་པར་མི་སྤྱད་
ཅིང༌། །རྫུན་དུ་སྨྲ་བར་མི་བྱའོ། །ཕུང་ཁྲོལ་ཀུན་གྱི་རྩ་བ་ཡི། །ཆང་ནི་རྣམ་པར་
སྤང་བར་བྱ། །སེམས་ཅན་འདུལ་ཕྱིར་མ་གཏོགས་པར། །བྱ་བ་མ་ཡིན་ཐམས་ཅད་
སྤང༌། །ཞེས་པའོ། །གཉིས་པ་བསྟེན་པའི་དམ་ཚིག་ནི། དམ་པར་ཉེ་བར་བརྟེན་
བྱ་ཞིང་། །རྣལ་འབྱོར་པ་རྣམས་བསྙེན་བཀུར་བྱ། ། ལུས་ཀྱི་ལས་ནི་རྣམ་གསུམ་
དང༌། །ངག་གི་རྣམ་པ་བཞི་རྣམས་དང༌། ། ཡིད་ཀྱི་རྣམ་པ་གསུམ་དག་ནི། །ཅི་
ནུས་པར་ནི་རྗེས་སུ་སྐྱོངས། །ཞེས་པའོ། །གསུམ་པ་སྤོང་བའི་དམ་ཚིག་གཞན་
བསྟན་པ་ལ་གཉིས། ཐེག་ཆེན་ལས་ལྡོག་པའི་རྒྱུ་སྤང་བ་དང༌། བརྙས་པ་དང་
འགོམས་པའི་ཉེས་པ་སྤང་བའོ། །དང་པོ་ཐེག་ཆེན་ལས་ལྡོག་པའི་རྒྱུ་སྤང་བ་ནི།
ཐེག་པ་དམན་ལ་འདོད་མི་བྱ། །སེམས་ཅན་དོན་ལ་རྒྱབ་ཕྱོགས་མིན། །འཁོར་བ་
དག་ཀྱང་སྤང་མི་བྱ། །རྟག་ཏུ་མྱ་ངན་འདས་མི་ཆགས། །ཞེས་པའོ། །གཉིས་པ་
བརྙས་པ་དང་འགོམས་པའི་ཉེས་པ་སྤང་བ་ནི། ལྷ་དང་ལྷ་མིན་གསང་བ་པ། །ཁྱོད་
ཀྱིས་བརྙས་པར་མི་བྱ་ཞིང་། །ཕྱག་རྒྱ་བཞོན་པ་མཚོན་ཆ་དང་། །མཚན་མ་འགོམ་
པར་མི་བྱའོ། །ཞེས་དང་། ཡང་རྒྱུད་རྡོ་རྗེ་རྩེ་མོ་དེ་ཉིད་ལས། འཁོར་ལོ་རྡོ་རྗེ་པདྨ་
སོགས། །མཚན་མའི་ཕྱག་རྒྱ་གང་ཡིན་པ། ། འགོམས་པ་ཉིད་ནི་མི་བྱ་ཞིང་། །
བཟའ་བར་ཡང་ནི་མི་བྱའོ། །དེ་བཞིན་དམན་མ་ལྷ་ཡི་གྲིབ། །རྐང་པ་དག་གིས་
བརྫི་མི་བྱ། །དེ་ཡི་སྟེང་དུ་འདུག་མི་བྱ། །སླར་ཡང་བཞག་པར་མི་བྱའོ། །ལྷ་ཡི་ཕྱག་
295

མཚན་བཟང་པོ་དང༌། །ལྷ་ཡི་བཞོན་པའི་མཚན་མ་རྣམས། །འགོམ་ཞིང་བརྙས་
པར་མི་བྱ་སྟེ། །སེམས་ཅན་ལ་ནི་གནོད་མི་བྱ། །ཞེས་སོགས་གསུངས་པ་ལྟར་རོ། །
གསུམ་པ་དོན་བསྡུ་བ་ནི། འདི་དག་དམ་ཚིག་ཡིན་པར་བཤད། །ཁྱོད་ཀྱིས་རྟག་ཏུ་
བསྲུང་བར་བྱ། །རྗེས་མཐུན་སྡོམ་པ་རྒྱ་ཆེར་ནི། ། གསང་བའི་རྒྱུད་ལས་རབ་ཏུ་
བཤད། །ཅེས་པའོ། །གཉིས་པ་སྡོམ་པ་གཟུང་བ་བཤད་པ་ལ་བཞི། གསོལ་བ་
འདེབས་པ་སོགས་དང་། སེམས་བསྐྱེད་པ་དང་། སྡོམ་པ་གཟུང་བ་དངོས་དང༌།
དོན་བསྡུས་ཏེ་ཁས་བླངས་བའོ། །དང་པོ་གསོལ་བ་འདེབས་པ་སོགས་ནི། སངས་
རྒྱས་བྱང་ཆུབ་སེམས་དཔའ་ཀུན། ཞེས་སོགས་ལྔའོ། །གཉིས་པ་སེམས་བསྐྱེད་པ་ནི།
ཇི་ལྟར་དུས་གསུམ། ཞེས་སོགས་བཞིའོ། །གསུམ་པ་སྡོམ་པ་གཟུང་བ་དངོས་ལ་ལྔ།
རྣམ་སྣང་གི་སྡོམ་པ་གཟུང་བ། མི་བསྐྱོད་པའི་སྡོམ་པ་གཟུང་བ། རིན་འབྱུང་གི་སྡོམ་
པ་གཟུང་བ། འོད་དཔག་མེད་ཀྱི་སྡོམ་པ་གཟུང་བ། དོན་ཡོད་གྲུབ་པའི་སྡོམ་པ་
གཟུང་བའོ། །དང་པོ་རྣམ་སྣང་གི་སྡོམ་པ་གཟུང་བ་ནི། ཚུལ་ཁྲིམས་ཀྱི་ནི། ཞེས་
སོགས་བརྒྱད་དོ། །གཉིས་པ་མི་སྤྱོད་པའི་སྡོམ་པ་གཟུང་བ་ནི། རྡོ་རྗེ་རིགས་མཆོག
།ཅེས་སོགས་བཞིའོ། ། གསུམ་པ་རིན་འབྱུང་གི་སྡོམ་པ་གཟུང་བ་ནི། རིན་ཆེན་
རིགས་མཆོག །ཅེས་སོགས་བཞིའོ། །བཞི་པ་འོད་དཔག་མེད་ཀྱི་སྡོམ་པ་གཟུང་བ་
ནི། བྱང་ཆུབ་ཆེན་པོ། ཞེས་སོགས་བཞིའོ། ། ལྔ་པ་དོན་ཡོད་གྲུབ་པའི་སྡོམ་པ་
གཟུང་བ་ནི། ལས་ཀྱི་རིགས་མཆོག ཅེས་སོགས་བཞིའོ། །བཞི་པ་དོན་བསྡུས་ཏེ་
ཁས་བླང་བ་ནི། བྱང་ཆུབ་སེམས་ནི། ཞེས་སོགས་བརྒྱད་དོ། །གཉིས་པ་ཁས་
བླངས་པའི་སྡོམ་པ་དང་འགལ་བའི་ལྟུང་བ་གཏན་དབབ་པ་ལ་གཉིས། རྩ་ལྟུང་
གཏན་ལ་དབབ་དང༌། སྦོམ་པོ་གཏན་ལ་དབབ་པའོ། །དང་པོ་རྩ་ལྟུང་གཏན་ལ་
དབབ་པ་ལ་གཉིས། མཚན་གྱི་དོན་དང༌། གཞུང་གི་དོན་ནོ། །དང་པོ་མཚན་གྱི་
དོན་ནི། རྡོ་རྗེ་ཐེག་པའི་རྩ་བའི་ལྟུང་བ། ཞེས་པའོ། །གཉིས་པ་གཞུང་གི་དོན་ལ་
གསུམ་བཤད་པ་ལ་འཇུག་པའི་བྱ་བ་དང་། བཤད་པ་ཉིད་ཉེ་བར་དགོད་པ་དང་།
བཤད་པ་མཐར་ཕྱིན་པའི་བྱ་བའོ། །དང་པོ་ལ་གཉིས། མཆོད་པར་བརྗོད་པ་དང་།
296

བརྩམ་པར་དམ་བཅའ་བའོ། །དང་པོ་མཆོད་པར་བརྗོད་པ་ནི། ཀུན་ནས་དྭང་
བས། ཞེས་སོགས་གཉིས་སོ། །གཉིས་པ་བརྩམ་པར་དམ་བཅའ་བ་ནི། རྩ་བའི་
ལྟུང་བ་ཞེས་སོགས་གཉིས་སོ། །གཉིས་པ་བཤད་པ་ཉིད་ཉེ་བར་དགོད་པ་ལ་གཉིས།
རྩ་ལྟུང་གིས་མ་གོས་པར་བྱ་བ་དང༌། ཉམས་ན་ཕྱིར་བཅོས་པའི་ཐབས་སོ། །དང་པོ་
ལ་གསུམ། རྩ་ལྟུང་ངོས་བཟུང་བ་དང༌། དེས་མ་གོས་པར་བསྲུང་འདོད་བསྐྱེད་པ་
དང་། ཇི་ལྟར་བསྲུང་བའི་ཚུལ་ལོ། །དང་པོ་རྩ་ལྟུང་ངོས་བཟུང་བ་ནི། གང་ཕྱིར་
རྡོ་རྗེ། ཞེས་སོགས་ཤོ་ལོ་ཀ་ཕྱེད་དང་བརྒྱད་དོ། །གཉིས་པ་དེས་མ་གོས་པར་བསྲུང་
འདོད་བསྐྱེད་པ་ལ་གཉིས། བསྲུངས་པའི་ཕན་ཡོན་བསམ་པ་དང་། མ་བསྲུངས་
པའི་ཉེས་དམིགས་བསམ་པའོ། ། དང་པོ་བསྲུངས་པའི་ ཕན་ ཡོན་ བསམ་ པ་ ནི།
སྔགས་པས་འདི་དག ། ཅེས་སོགས་གཉིས་སོ། །གཉིས་པ་མ་བསྲུངས་པའི་ཉེས་
དམིགས་བསམ་པ་ནི། གཞན་དུ་དམ་ཚིག །ཅེས་སོགས་བཞིའོ། །གསུམ་པ་ཇི་ལྟར་
བསྲུང་བའི་ཚུལ་ནི། དེ་བས་ང་རྒྱལ། ཞེས་སིགས་གཉིས་སོ། །གཉིས་པ་ཉམས་ན་
ཕྱིར་བཅོས་པའི་ཐབས་ནི། མཉམ་པར་བཞག་པས། ཞེས་སོགས་དྲུག་གོ །གསུམ་
པ་བཤད་པ་མཐར་ཕྱིན་པའི་བྱ་བ་ནི། རྡོ་རྗེ་ཐེག་པའི། ཞེས་སོགས་སོ། །གཉིས་པ་
སྦོམ་པོ་གཏན་ལ་དབབ་པ་གཉིས། མཚན་གྱི་དོན་དང༌། གཞུང་གི་དོན་ནོ། །དང་
པོ་མཚན་གྱི་དོན་ནི། རྡོ་རྗེ་ཐེག་པའི་སྦོམ་པོའི་ལྟུང་བ་ཞེས་པའོ། །གཉིས་པ་གཞུང་
གི་དོན་ལ་གསུམ། བཤད་པ་ལ་འཇུག་པའི་བྱ་བ་དང༌། བཤད་པ་ཉིད་ཉེ་བར་
དགོད་པ་དང་། བཤད་པ་མཐར་ཕྱིན་པའི་བྱ་བའོ། །དང་པོ་བཤད་པ་ལ་འཇུག་
པའི་བྱ་བ་ནི། བླ་མའི་ཞབས་ཀྱི་པདྨོ། ཞེས་སོགས་བཞིའོ། །གཉིས་པ་བཤད་པ་
ཉིད་ཉེ་བར་དགོད་པ་ལ་གཉིས། སྦོམ་པོ་ངོས་གཟུང་བ་དང༌། ཕྱིར་བཅོས་བྱ་ཚུལ་
ལོ། །དང་པོ་སྦོམ་པོ་ངོས་གཟུང་བ་ནི། ཤེས་རབ་སྟོབས་ཀྱིས། ཞེས་སོགས་ཤོ་ལོ་ཀ་
གཉིས་སོ། །གཉིས་པ་ཕྱིར་བཅོས་བྱ་ཚུལ་ནི། འདི་རྣམས་སྦོམ་པོའི། ཞེས་སོགས་
བཞིའོ། །གསུམ་པ་བཤད་པ་མཐར་ཕྱིན་པའི་བྱ་བ་ནི། རྡོ་རྗེ་ཐེག་པའི། ཞེས་
སོགས་སོ། །གཞན་ཡང་དམ་ཚིག་གྱི་ཆོ་ག་ཀུན་ལས་བཏུས་ལས། བསྙེན་སོགས་དག་
297

པརམ་བྱས་པར། ཞེས་སོགས་གསུངས་པ་ཡང་བསྲུང་བའི་དམ་ཚིག་ཡིན་ཅིང་།
དམ་ཚིག་ལྔ་པ་ལས། གང་ཡང་དག་ནི་མི་རྙེད་པའམ། །སྣོད་མ་ཡིན་པས་འཇིགས་
པ་ཡང་། །བདུད་རྩི་ལྔ་དང་ཤ་ལྔ་དག །བསམ་གཏན་གྱིས་ནི་ཡོངས་སུ་བརྟག །
ཅེས་གསུངས་པ་ནི། བཟའ་བའི་དམ་ཚིག་མ་མཐའ་དང༌། རྡོ་རྗེ་སྙིང་པོ་རྒྱན་ལས།
རི་ལུ་ལ་སོགས་དམ་ཚིག་དང་། །རྡོ་རྗེ་འཕྲེང་སོགས་ཡོ་བྱད་རྣམས། གསང་བའི་
རྫས་སུ་རྣམ་རྟགས་ཏེ། །ནམ་དུ་ཡང་ནི་འབྲལ་མི་བྱ། །ཞེས་གསུངས་པ་ནི་བསྟེན་
པའི་དམ་ཚིག་གོ །སྨྲས་པ། མཐུན་མོང་ལམ་གྱི་རྒྱུད་སྦྱངས་སློབ་མ་དེ། །རྣམ་དག་
དབང་བཞིས་རིམ་གཉིས་སྣོད་བྱས་ཏེ། ། དམ་ཚིག་སྡོམ་པར་གནས་ན་ཟབ་མོའི་
ལམ། །སྒོམ་ལས་གཡེལ་ཡང་རིང་མིན་མཆོག་འགྲུབ་པར། །དཔལ་ལྡན་ནམ་མཁའི་
རྡོ་རྗེས་གསུངས་པ་ལ། །ཐུན་མོང་མིན་པའི་བརྟན་པོའི་ངེས་རྙེད་ནས།
།དངོས་
གྲུབ་རྩ་བ་དམ་ཚིག་སྡོམ་པ་མཆོག །སྲོག་ལས་ཤིན་ཏུ་གཅེས་པར་འཛིན་གྱུར་ཅིག །
ཚུལ་འདི་ཞྭ་སེར་ཅོད་པན་འཆང་བ་ཡི། །ཆར་གཏོགས་ས་འཛིན་ཕག་ཏུ་མལ་འཆའ་
བའི། །སྙོམ་ལྡན་དགེ་སློང་དབང་ཕྱུག་ཆོས་བཟང་གིས། །རང་ཉིད་དྲན་པ་གསོ་
ཕྱིར་ཡི་གེར་བྲིས། ། སརྦ་མངྒ་ལཾ། །
སྔགས་ཀྱི་བསླབ་བྱའི་བསྡུས་དོན་བཞུགས་སོ། །ན་མོ་གུ་ར་ཝེ། འདིར་
སྔགས་ཀྱི་སྡོམ་པ་དང་འགལ་བའི་ལྟུང་བ་བཤད་པ་ལ་གཉིས། རྩ་ལྟུང་བཤད་པ་
དང་། སྦོམ་པོ་བཤད་པའོ། །དང་པོ་ལ་གཉིས། མཚན་གྱི་དོན་དང༌། གཞུང་གི་
དོན་ནོ། །གཉིས་པ་ལ་གསུམ། བཤད་པ་ལ་འཇུག་པའི་བྱ་བ། བཤད་པ་ཉིད་ཉེ་
བར་དགོད་པ། བཤད་པ་མཐར་ཕྱིན་པའི་བྱ་བའོ། །དང་པོ་ལ་གཉིས། མཆོད་
པར་བརྗོད་པ་དང་། རྩོམ་པར་དམ་བཅའ་བའོ། །གཉིས་པ་བཤད་པ་ཉིད་ཉེ་བར་
དགོད་པ་ལ་གཉིས། རྩ་ལྟུང་གིས་མ་གོས་པར་བྱ་བ་དང༌། ཉམས་ན་ཕྱིར་བཅོས་
པའི་ཐབས་སོ། །དང་པོ་ལ་གསུམ། རྩ་ལྟུང་ངོས་བཟུང་བ། དེས་མ་གོས་པར་
བསྲུང་འདོད་བསྐྱེད་པ། ཇི་ལྟར་ བསྲུང་ པའི་ ཚུལ་ལོ། ། གཉིས་ པ་ ལ་ གཉིས།
བསྲུངས་པའི་ཕན་ཡོན་དང་། མ་བསྲུངས་པའི་ཉེས་དམིགས་སོ། །གཉིས་པ་སྦོམ་པོ་
298

བཤད་པ་ལ་གསུམ། བཤད་པ་ལ་འཇུག་པའི་བྱ་བ། བཤད་པ་ཉིད་ཉེ་བར་དགོད་
པ། བཤད་པ་མཐར་ཕྱིན་པའི་བྱ་བའོ། །དང་པོ་ལ་གཉིས། མཆོད་པར་བརྗོད་པ་
དང་། རྩོམ་པར་དམ་བཅའ་བའོ། །གཉིས་པ་བཤད་པ་ཉིད་ཉེ་བར་དགོད་པ་ལ་
གཉིས། སྦོམ་པོ་བརྒྱད་ངོས་གཟུང་བ་དང༌་། དོན་བསྡུས་ཏེ་ཉམས་ན་ཕྱིར་བཅོས་
ཚུལ་ལོ། །ཞེས་པ་འདི་ཡང་དགེ་སློང་དྷརྨ་བྷ་དྲས་བྲིས། །སརྦ་ཛ་ག་ཏཾ། ། །
299